A Bizottság 1004/2001/EK rendelete

(2001. május 22.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2559/2000/EK rendelettel [1] módosított, vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikk (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. május 22-én.

a Bizottság részéről

Frederik Bolkestein

a Bizottság tagja

[1] HL L 293., 2000.11.22., 1. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Összerakható lineáris kamera egycsatornásvideojel-kimenettel. A kamerán belüli elektronika differenciál forgómezős adót és vevőt, időzítő vezérlőlogikát, lineáris CCD képfeldolgozó érzékelőt, szünetmentes egyenáramú ellátást, videomultiplex funkciót, valamint kimeneti erősítést és pufferelést tartalmaz. A kamerát elektrooptikai mérő- és ellenőrző rendszerekbe való beépítésre tervezték. Lásd a fényképet. | 85253090 | A besorolást a Kombinált Nómenklatúra 1. és 6. általános értelmezési szabályának rendelkezései, a 90. árucsoporthoz fűzött 2. a) megjegyzés, valamint a 8525, a 852530 és a 85253090 KN-kód megfogalmazása határozza meg. A kamera nem a 90., hanem a 85. árucsoport megfelelő vámtarifaszáma alá sorolandó. |

105,6 cm átmérőjű (külmérete – szélesség, magasság, mélység – 103,5 cm × 64 cm × 15 cm), 852 × 480 képpontot megjelenítő és két belső hangszóróval rendelkező színes plazmaképernyő. Az eszköz az alábbi bemenetekkel rendelkezik: három videojel-bemeneti csatlakozó (összetett videojel),egy adatbemeneti csatlakozó (VGA-SVGA),egy hangbemeneti csatlakozó,egy vezérlőcsatlakozó.A különböző csatlakozók révén a monitor képes mind az automatikus adatfeldolgozó gépek adatait, mind a videofelvevő és -lejátszó készülékektől, DVD lejátszótól, videokamerától stb. kapott álló vagy mozgó képeket színesben megjeleníteni. A készülék tartozékai az alábbiak: kábelkapocs, hálózati csatlakozózsinór, (két elemmel működő) távirányító és felhasználói kézikönyv, | 85282190 | A besorolást a Kombinált Nómenklatúra 1. és 6. általános értelmezési szabályának rendelkezései, a 85. árucsoporthoz fűzött 6. megjegyzés, valamint a 8528, a 852821, a 85282190 KN-kód, és a 8424, a 84249100 KN-kód megfogalmazása határozza meg. A termék nem sorolható be a 847160 alszám alá, mivel összetett videojelből színes képet képes létrehozni (lásd a Harmonizált Rendszert a 8471vámtarifaszámig, I. D. 1. pont). Ehhez hasonlóan a termék nem sorolható be a 8531vámtarifaszám alá sem, mivel célja nem a jelzések optikai megjelenítése (lásd a Harmonizált Rendszert a 8531vámtarifaszámig, D pont). |

– telepítő lemezek. | 85249100 | |

+++++ TIFF +++++

--------------------------------------------------